Формула поспеху гэтага музея простая: шануй сваё, тым і будзеш цікавы. Тут гісторыя чалавецтва раскрываецца праз прызму аднаго асобна ўзятага рэгіёна — ад першых стаянак амаль да сучаснасці. З 12 тысяч(!) экспанатаў выпадковых няма, усё выключна мясцовае — Веткаўскае і памежных раёнаў. А супрацоўнікі з такой цеплынёй расказваюць пра родны край, што, адкуль бы ні прыехалі турысты, яны пачынаюць яго любіць.